Diari Oficial de la Generalitat Valenciana


Sumari del DOGV 7490, del 23-03-2015 (2015/2219)

ACORD de 26 de febrer de 2015, de la Comissió Bilateral de Cooperació Administració General de l'Estat - Generalitat, en relació amb la Llei 3/2014, d'11 de juliol, de Vies Pecuàries de la Comunitat Valenciana.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7490

Data del DOGV
:   23-03-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2219


Data del document
:   26-02-2015

Organisme emissor
:   Comissio Bilateral de Cooperacio Administració General de L'Estat - Generalitat

Tipus de document
:   Acord

Anàlisi jurídica

 Descriptors 

:   * protecció del medi ambient
    * via rural
    * legislació

ACORD de 26 de febrer de 2015, de la Comissió Bilateral de Cooperació Administració General de l'Estat - Generalitat, en relació amb la Llei 3/2014, d'11 de juliol, de Vies Pecuàries de la Comunitat Valenciana. [2015/2219]  
La Comissió Bilateral de Cooperació Administració General de l'Estat - Generalitat ha adoptat l'acord següent:  
1. De conformitat amb les negociacions prèvies mantingudes pel grup de treball constituït en compliment del que preveu l'Acord de la Comissió Bilateral de Cooperació Administració General de l'Estat - Generalitat, per a l'estudi i proposta de solució de discrepàncies competencials manifestades en relació amb els articles 9.2 i 14.4 de la Llei 3/2014, d'11 de juliol, de la Generalitat, de Vies Pecuàries de la Comunitat Valenciana, ambdós parts consideren resoltes les discrepàncies pel que fa als compromisos següents:  
a) En relació amb l'article 9.2 de la Llei 3/2014, d'11 de juliol, de la Generalitat, de Vies Pecuàries de la Comunitat Valenciana, relatiu a la conservació i defensa de les vies pecuàries, el Govern de la Generalitat promourà la modificació de l'apartat 2, amb el text que literalment és el següent: «2. En els termes que establisca la legislació hipotecària i administrativa estatal tindrà el seu reflex en els registres de la propietat l'existència de vies pecuàries i, de conformitat amb esta, la Generalitat exercitarà els seus drets a immatricular a favor seu estes, una vegada realitzats els tràmits pertinents, sense perjuí de la defensa dels drets dels particulars, que seran exercits en la forma i amb les garanties que assenyale l'esmentada legislació».  
b) En relació amb l'article 14.4 de la Llei 3/2014, d'11 de juliol, de la Generalitat, de Vies Pecuàries de la Comunitat Valenciana, que el Govern de la Generalitat promourà la modificació del precepte per a afegir un paràgraf al final del punt 4, tal com es transcriu a continuació: «Les notes marginals referides anteriorment s'hauran de cancel·lar quan s'acredite la conclusió, arxiu o caducitat del procediment de delimitació de vies pecuàries».  
2. Quant a l'acord aconseguit, ambdós parts coincidixen a considerar resoltes les discrepàncies manifestades en relació a les disposicions previstes en este acord i conclosa la controvèrsia plantejada.  
  
3. Comunicar este acord al Tribunal Constitucional als efectes previstos en l'article 33.2 de la Llei Orgànica 2/1979, de 3 d'octubre, del Tribunal Constitucional, així com inserir este acord en el Boletín Oficial del Estado i en el Diari Oficial de la Comunitat Valenciana.  
  
  
Madrid, 26 de febrer de 2015  
  
Cristóbal Montoro Romero  
Ministre d'Hisenda i Administracions Públiques  
  
José Ciscar Bolufer  
Conseller de Presidència i Agricultura, Pesca, Alimentació i Aigua, i vicepresident